A BIZOTTSÁG 504/2005/EK RENDELETE
(2005. március 31.)
az összes gyümölcskészítményre és az összes vegyesgyümölcs-készítményre vonatkozó vámkontingensek kiigazítása tekintetében a 2793/1999/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és a Dél-afrikai Köztársaság között létrejött, a kereskedelmi forgalomról, fejlesztésről és együttműködésről szóló megállapodás alkalmazására vonatkozó egyes eljárásokról szóló, 1999. december 17-i 2793/1999/EK tanácsi rendeletre (1) és különösen annak 5. cikkére,
mivel:
(1)
A 2793/1999/EK rendelet érinti az Európai Közösség és a Dél-afrikai Köztársaság között létrejött, a kereskedelmi forgalomról, fejlesztésről és együttműködésről szóló megállapodás alkalmazására vonatkozó egyes eljárásokat.
(2)
A Tanács 2005/206/EK határozatával (2) jóváhagyott egy kiegészítő jegyzőkönyvet az egyrészről az Európai Közösség és tagállamai, másrészről a Dél-afrikai Köztársaság között létrejött, a kereskedelemről, a fejlesztésről és az együttműködésről szóló megállapodáshoz a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság Európai Unióhoz való csatlakozásának figyelembevétele céljából. A jegyzőkönyv kiigazításokat tartalmaz egyes, vámkedvezményeket korlátozó vámkontingensek vonatkozásában. Ezen vámkontingensek végrehajtásához szükséges a 2793/1999/EK rendelet módosítása.
(3)
Az említett határozatnak megfelelően az összes gyümölcskészítményre (rendelésszám 09.1813) és az összes vegyesgyümölcs-készítményre (rendelésszám 09.1815) vonatkozó vámkontingensek 1 225 tonnával, illetve 340 tonnával emelkednek.
(4)
A 2005/206/EK határozatnak megfelelően a 2004-es évre vonatkozóan a jelenlegi vámkontingensek mennyiségének növekedését az alapmennyiségek arányában kell kiszámítani, a 2004. május 1-je előtt eltelt időszak figyelembevételével.
(5)
Mivel a kiegészítő jegyzőkönyv előírja, hogy az új közösségi vámkedvezményeket 2004. május 1-jétől kell alkalmazni, ezt a rendeletet ugyanattól az időponttól kell alkalmazni és a lehető leghamarabb hatályba kell lépnie.
(6)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 2793/1999/EK rendelet mellékletében az ötödik oszlop az „Éves kontingensmennyiség és éves növekedési arány” cím alatt a következőképpen módosul:
1.
a 09.1813 rendelésszámhoz tartozó bejegyzés helyébe a következő szöveg lép:
„40 000 tonna bruttó tömeg (éves növekedési arány 3 %) 1 225 (3) tonna bruttó tömeg (éna 3 %) többletmennyiséggel (2004.5.1-jétől);”
2.
a 09.1815 rendelésszámhoz tartozó bejegyzés helyébe a következő szöveg lép:
„18 000 tonna bruttó tömeg (éves növekedési arány 3 %) 340 (4) tonna bruttó tömeg (éna 3 %) többletmennyiséggel (2004.5.1-jetől).”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2004. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 31-én.